b'\n_START_ARTICLE_\nVenezuelanski crveni urlikavac\n_START_SECTION_\nIzgled\n_START_PARAGRAPH_\nVenezuelanski crveni majmun je zdepasto gra\xc4\x91en, ima duge, sna\xc5\xbene noge i dugi rep. Mu\xc5\xbejaci su dugi izme\xc4\x91u 49 i 72 centimetra, dok su \xc5\xbeenke duge izme\xc4\x91u 46 i 57 centimetara. Mu\xc5\xbejaci su te\xc5\xa1ki 5,4-9 kilograma, a \xc5\xbeenke 4,2-7 kilograma. Prosje\xc4\x8dna du\xc5\xbeina repa je 49-75 centimetara. Krajnji dio repa nije pokriven krznom. Boja krzna je crvenkasto-sme\xc4\x91a, te se postupno mijenja s godinama. Lice je crno i nije prekriveno krznom.\n_START_SECTION_\nPona\xc5\xa1anje\n_START_PARAGRAPH_\nDnevna je \xc5\xbeivotinja, a vrijeme naj\xc4\x8de\xc5\xa1\xc4\x87e provodi odmaraju\xc4\x87i na granama stabla. \xc5\xbdivi u dru\xc5\xa1tvenim skupinama koje se sastoje od 3 do 10 jedinki. U tim skupinama obi\xc4\x8dno je jedan ili dva mu\xc5\xbejaka, nekoliko \xc5\xbeenki i njihovi mladi majmuni. Biljojed je, hrani se listovima, cvjetovima i plodovima._NEWLINE_\xc5\xbdenka privla\xc4\x8di mu\xc5\xbejaka vrte\xc4\x87i jezikom. Ako joj mu\xc5\xbejak ne odgovori, ona ide privu\xc4\x87i drugoga. Gestacija traje oko 190 dana, i obi\xc4\x8dno se rodi jedno mladun\xc4\x8de. Novoro\xc4\x91eni majmun ostaje s majkom 18-24 mjeseca.'